钦定古今图书集成/理学汇编/学行典/第237卷 > 胡仲尧
## 钦定古今图书集成/理学汇编/学行典/第237卷 > 胡仲尧

按《宋史胡仲尧传》：“仲尧，洪州奉新人，累世聚居，至数
百口，构学舍于华林山别墅，聚书万卷，大设厨廪，以
延四方游学之士。南唐李煜时尝授寺丞。雍熙二年，
诏旌其门闾，仲尧诣阙谢恩，赐白金器二百两。淳化
中，州境旱歉，仲尧发廪减市直以赈饥民。又以私财
造南津桥。太宗嘉之，除本州助教，许每岁以香稻、时”
果贡于内东门。五年，遣弟仲容来贺寿宁节。召见仲
容，特授试校书郎，赐袍、笏、犀带，又以御书赐之，公卿
多赋诗称美。仲尧稍迁国子监主簿，致仕，卒。